Man vas vir ‘groepverkragting’Foto: SAPD/Facebook Ao. Xoli Mbele, woordvoerder van die polisie, het gesê die 28-jarige man het die vrou glo vroegoggend in ŉ gebou op die hoek van Nugget- en Jeppestraat verkrag. Die 19-jarige vrou het glo in ŉ nabygeleë straat gestap toe sy deur ŉ man gekonfronteer is. “Hy het haar met ŉ mes gedreig en haar selfoon geëis. Die vrou het nie ŉ selfoon by haar gehad nie en die man het haar in die donker gebou ingedwing.” Volgens Mbele is die vrou glo hierna deur die man en twee medepligtiges verkrag. Mbele het gesê die ander twee verdagtes is steeds soek. Die man wat in hegtenis geneem is, sal binnekort in die Johannesburgse landdroshof verskyn.